Traseul datelor în algoritmi
Disciplina: Informatică și TIC        Clasa: a 5-a
Nume elev: ____________________        Data: ____________
1. Citește problema: „La un concurs de robotică pot participa elevii care au cel puțin 10 ani. Se dă vârsta unui elev. Afișați «Poate participa» sau «Nu poate participa».” Scrie: a) datele de intrare; b) datele de ieșire; c) condiția (expresia) pe care o verifică algoritmul.

2. Se dă algoritmul în pseudocod:
citește a, b (numere naturale)
dacă a <= b
atunci mn ← a
altfel mn ← b
scrie mn
Urmărește fluxul de date pentru fiecare set de date de intrare: I) a = 15, b = 9; II) a = 6, b = 6. Pentru fiecare set scrie valoarea expresiei (a <= b) (Adevărat sau Fals), ce valoare primește mn și ce se afișează. Ce calculează acest algoritm?

3. Se dă algoritmul în pseudocod:
citește L, l (numere naturale)
dacă (L = 0 sau l = 0)
atunci scrie „Date incorecte”
altfel A ← L * l; scrie A
a) Ce reprezintă L, l și A, dacă algoritmul calculează aria unui dreptunghi? b) De ce se verifică dacă L sau l este 0? c) Urmărește fluxul de date pentru: I) L = 0, l = 5; II) L = 7, l = 4. Scrie ce se afișează în fiecare caz.

4. Un algoritm primește la intrare două numere naturale (primul este mai mare sau egal cu al doilea), le prelucrează și afișează un rezultat, astfel: (9, 4) → 5; (6, 6) → 0; (15, 5) → 10; (20, 7) → 13. Formulează regula de prelucrare a numerelor și scrie algoritmul în pseudocod.

5. Care va fi rezultatul algoritmului de mai jos pentru fiecare dintre datele de intrare: n = 14, n = 6, n = 7? Explică, pentru fiecare caz, pe ce ramură „atunci” sau „altfel” trece algoritmul.
citește n (număr natural)
dacă n % 2 = 0 atunci
    dacă n > 10 atunci scrie „A”
    altfel scrie „B”
altfel scrie „C”

6. Ana vrea să cumpere o carte. Se dau prețul cărții (p lei) și suma de bani pe care o are Ana (s lei). Dacă banii ajung, se afișează restul primit; altfel se afișează „Bani insuficienți”. a) Scrie datele de intrare și de ieșire. b) Scrie algoritmul în limbaj natural și în pseudocod. c) Urmărește fluxul de date pentru: I) p = 25, s = 30; II) p = 40, s = 30.

7. Se dau două numere naturale a și b. Algoritmul trebuie să afișeze câtul și restul împărțirii lui a la b (folosiți operatorii / pentru cât și % pentru rest). a) Identifică datele de intrare, datele de ieșire și cazul special care trebuie verificat. b) Scrie algoritmul în pseudocod, tratând cazul special. c) Urmărește fluxul de date pentru a = 17, b = 5 și pentru a = 8, b = 0.

8. Problemă: „Se dă nota obținută de un elev la un test. Dacă nota este mai mare sau egală cu 5, se afișează «Promovat», altfel se afișează «Nepromovat».” a) Enumeră, în ordine, blocurile de care ai nevoie pentru a desena schema logică a acestui algoritm (de exemplu: bloc terminator START, …) și scrie ce conține fiecare bloc. b) Urmărește fluxul de date prin algoritm pentru nota 4 și pentru nota 9, scriind pașii la fel ca în studiile de caz din lecție (Start, Introducem…, Valoarea expresiei…, Afișăm…, Stop).

